text: বলিউড তারকাদের হলিউড 'ক্রাশ'!
  বলিউড তারকাদের হলিউড 'ক্রাশ'!
  - চ্যানেল আই অনলাইন ২০ মে, ২০২১ ১১:০৪
  সারাবিশ্ব জুড়ে বলিউড তারকাদের রয়েছে লক্ষ কোটি ভক্ত। কিন্তু এই তারকাদেরও যে পছন্দের তারকাদের উপর 'ক্রাশ' রয়েছে সেটি তাদের অনেক ভক্ত অনুরাগীদের কাছেই অজানা।
  হ্যাঁ, ঠিকই পড়ছেন বলিউডের অনেক তারকারই 'ক্রাশ' রয়েছে। যাদের ক্রাশের পাত্র/পাত্রী মূলত হলিউডের জনপ্রিয় বেশ কিছু তারকা! চলুন এক নজরে জেনে নেওয়া যাক বলিউডের কোন তারকার হলিউডের কোন তারকার উপর 'ক্রাশ' রয়েছে:
  শাহরুখ খান-অ্যাঞ্জেলিনা জোলি
  সারা বিশ্ব জুড়ে খ্যাতি রয়েছে বলিউড বাদশা শাহরুখ খানের। নারী-পুরুষ নির্বিশেষে সকলের পছন্দের তালিকায় রয়েছেন তিনি। তবে শাহরুখের নারী ভক্তের সংখ্যা যেন অন্য যে কোন অভিনেতার চেয়েই বেশি। কিন্তু এত যশ-খ্যাতির পর বলিউড বাদশার 'ক্রাশ' হলিউডের জনপ্রিয় অভিনেত্রী অ্যাঞ্জেলিনা জোলি। যদিও হলিউডের কোন সিনেমাতেই বলিউড বাদশার অভিনয় করার সুযোগ এখনো হয়ে ওঠেনি। তবে একবার এক সাক্ষাৎকারে এসআরকে বলেছিলেন, কখনো যদি অ্যাঞ্জেলিনা জোলির বিপরীতে অভিনয়ের সুযোগ পান তবে দ্বিতীয় বার তিনি ভাববেন না।
  দীপিকা পাডুকোন-লিওনার্দো ডিক্যাপ্রিও
  বর্তমান সময়ে বলিউডের অন্যতম জনপ্রিয় এবং আবেদনময়ী অভিনেত্রী হিসেবে পরিচিত দীপিকা পাডুকোন। যার জন্য লক্ষ লক্ষ পুরুষের ঘুম হারাম! কিন্তু এই বলিউড সুন্দরীর মনে জায়গা দখল করে রেখেছেন হলিউডের মেধাবী তারকা লিওনার্দো ডিক্যাপ্রিও। শুধু তাই নয়, একবার এক সাক্ষাৎকারে দীপিকা বলেছিলেন তার এবং তার বোনদের শোবার ঘরে হলিউডের এই তারকার বিশাল একটি পোস্টার রয়েছে, যেটিতে কিনা তারা প্রতিরাতে ঘুমতে যাওয়ার আগে গুড নাইট কিস দিয়ে থাকেন!
  রণবীর কাপুর-জেসিকা বিয়েল
  বলিউডের চকলেট বয় খ্যাত অভিনেতা রণবীর কাপুর। যার জন্য পাগল হাজারো নারীর মন। তবে রণবীরের 'ক্রাশ' হিসেবে বরাবরই একজনেরই নাম সামনে এসেছে। যিনি হলেন 'ধক ধক' গার্ল খ্যাত মাধুরী দীক্ষিত। তবে হলিউড তারকাদের ক্ষেত্রে রণবীরের 'ক্রাশ' হিসেবে পরিচিত জেসিকা বিয়েল। যার সিনেমা কখনোই মিস করেন না রণবীর।
  রানী মুখার্জি-ব্র্যাড পিট
  'মারদানি' অভিনেত্রী রানী মুখার্জির 'ক্রাশ' হলিউডের ব্র্যাড পিট। এই অভিনেতার সাবেক স্ত্রী অ্যাঞ্জেলিনা জোলি আর জেনিফার অ্যানিস্টোনকে নিশ্চয়ই খুব হিংসা হতো রানীর।
  প্রীতি জিনতা-টম ক্রুজ
  প্রীতি জিনতার হাসিতে পাগল কত শত পুরুষ। আর প্রীতি পাগল একজন পুরুষের মিষ্টি হাসিতে। তিনি হলিউডের বিখ্যাত অভিনেতা টম ক্রুজ। এই সুদর্শন অভিনেতাকে বেজায় পছন্দ প্রীতির।
  দীপিকা পাডুকোন-লিওনার্দো ডিক্যাপ্রিওপ্রীতি জিনতা-টম ক্রুজবলিউডবলিউড তারকারণবীর কাপুর-জেসিকা বিয়েলরানী মুখার্জি-ব্র্যাড পিটলিড বিনোদনশাহরুখ খান-অ্যাঞ্জেলিনা জোলি